Njedosahace spěchowanje maćernorěčnych šulerjow narěčane
Budyšin (SN/MiR). Koncepcija 2plus je připóznaty kubłanski model na serbskich a serbšćinu wuwučowacych šulach za sposrědkowanje dwurěčnosće. Mjeztym pak jewja so napřećiwne hłosy, kotrež paruja dosahace spěchowanje maćernorěčnych šulerjow. Mjez nimi je nowy předsyda kubłanskeho wuběrka Domowiny Marcel Brauman. „Z rozmoł- wow z wučerjemi kaž tež ze staršimi maćernorěčnych dźěći abo tajkich, kotřiž chcedźa serbšćinu na maćernorěčnym niwowje wuknyć, wěm, zo njejsu spokojom“, wón na naprašowanje našeho wječornika rjekny. Jich kritika měri so runje na koncepciju 2plus, kotraž po jich nahledźe rěčne wuměnjenja wosebje serbskich dźěći a młodostnych dosć njewobkedźbuje a njespěchuje. „Trjebamy A-rjadownje, hdźež su wšitcy nutřka, wšojedne kotreho pochada, kotřiž chcedźa na maćernorěčnym niwowje serbsce nawuknyć a ze swojimi sobušulerjemi tež zwonka wučbnych hodźin serbować“, piše Marcel Braumann na swojim internetnym blogu piwarc.wordpress.com.
szl_Latn szl_Latn